**UPRAVA PREDUZEĆA**

Broj:**01-4-**91**/**2024

Ilidža, 06.12.2024.godine

Na osnovu člana 7.stav (4) Pravilnika o načinu prodaje vlastitih proizvoda KJP “Poljoprivredno dobro Butmir” d.o.o. Sarajevo-Ilidža, direktor Preduzeća, donosi

**UPUTSTVO**

**učesnicima licitacije /javnog nadmetanja za kupoprodaju vlastitih proizvoda KJP “Poljoprivredno dobro Butmir” d.o.o. Sarajevo-Ilidža u 2025.godini**

1. OPŠTA PREZENTACIJA

* 1. Definicije vlastitih proizvoda: Vlastiti proizvod Preduzeća je svaki proizvod koji potiče iz registrovane poljoprivredne proizvodnje u koje se primarno ubraja: mlijeko, živa stoka, stajsko đubrivo i eventualno ostali sekundarni proizvodi.
	2. Vlastiti proizvodi iz tačke 1.1.mogu biti podijeljeni u više lotova, ukoliko se radi o robama različie vrste i početne jedinične cijene, utvrđene odlukom Uprave Preduzeća.
	3. Datum zaključenja ugovornog odnosa: Datum kada ovlašćeni predstavnici ugovornih strana potpišu Ugovor o kupoprodaji. U slučaju neistovremenog potpisa, kao datum zaključenja Ugovora, smatraće se datum kasnijeg potpisa
	4. Prodavac: KJP “Poljoprivredno dobro Butmir” d.o.o Sarajevo-Ilidža
	5. Predmet javnog nadmetanja( licitacije): prodaja vlastitih proizvoda KJP “Poljoprivedno dobro Butmir” d.o.o. Sarajevo-Ilidža.
	6. Lokacija na kojoj se licitirane robe nalaze : Ul.Bojnička 119, Ilidža
	7. Komisija: Ad hoc ili stalna (na mandat) imenovana Komisija od strane Uprave Preduzeća (Prodavca) da sprovede postupak javnog nadmetanja (licitacije)
	8. Kupac: Učesnik koji je ponudio najvišu cijenu na javnom nadmetanju (licitaciji) i potpisao Ugovor o kupoprodaji.
	9. Početna cijena: Početna cijena sa kojom započinje proces javnog nadmetanja- licitacije za prodaju vlastitih proizvoda utvrđena je odlukama Prodavca i navodi se u Javnom pozivu za licitaciju. U ovom procesu licitacije nije moguća prodaja vlastitih proizvoda za iznos niži od naznačene početne jedinične prodajne cijene. Kupac cijenu plaća u konvertibilnim markama u roku od 8 (osam) dana od dana isporuke robe ili avansno ako je to utvrđeno Javnim pozivom ili Ugovorom o kupoprodaji. Kupac će morati da preuzme i obaveze da u periodu navedenom u Ugovoru o kupoprodaji, preuzme i transportuje robe koje su predmet prodaje.
	10. Prijava za učešće: Prijava za učestvovanje na javnom nadmetanju (licitaciji) za kupovinu vlastitih proizvoda u vlasništvu Prodavca u formi koja je data u Prilogu 1.
	11. Rok za dostavljanje Prijave: Rok za podnošenje Prijave za učešće je naveden u Javnom pozivu za učešće do kog datuma Prijava za učešće mora biti primljena u sjedištu Prodavca (bez obzira na način dostavljanja- lično na pisarnicu ili putem pošte).
	12. Ugovor o kupoprodaji: Ugovor o kupoprodaji vlastitih proizvoda u vlasništvu Prodavca koji se zaključuje izmenu Prodavca i Kupca, čiji je nacrt dat u Prilogu 2a i 2b.
	13. Učesnik u postupku javnog nadmetanja: Lice koje je ispunjava uslove iz Javnog poziva i preuzetog dokumenta i koje je podnelo prijavu za učešće na javnom nadmetanju (licitaciji) za kupovinu vlastitih proizvoda u vlasništvu Prodavca, potpisalo model ugovora i uplatilo traženi depozit.
	14. Uputstvo ponuđačima: Dokument namijenjen učesnicima zainteresovanim za kupovinu vlastitih proizvoda u vlasništvu Prodavca, čiji je opis dat u Javnom pozivu .Potencijalni učesnici imaju pravo da bez naknade preuzmu ovaj dokument sa internet stranice Preduzeća na adresi www.pdbutmir.com.Svrha dokumenta je da definiše pravila i procedure koje se primenjuju u predmetnom procesu javne prodaje - licitacije. Ovaj dokument ni na koji način ne obavezuje Prodavca da proda vlastite proizvode, niti bilo koji Učesnik po osnovu ovog dokumenta može polagati bilo kakva prava osim onih eksplicitno definisanih u ovom dokumentu. Prodavac zadržava pravo da ovaj dokument dopuni ili izmjeni do najkasnije 5 (pet) dana do održavanja javnog otvaranja ponuda. Prodavac zadržava pravo da do trenutka održavanja javnog otvaranja ponuda otkaže isto, uz obavezu da ponuđačima koji su dostavili ponude iste vrati neotvorene najkasnije u roku od 3 (tri) dana od dana preciziranog kao datum otvaranja ponuda.

Za sve što nije definisano ovim Uputstvom prodavac definiše Odlukom o pokretanju licitacije I javnim pozivom za nadmetanje/licitaciju.

* 1. Pravni osnov za sticanje vlasništva nad robom-vlastitim proizvodima koji su predmet javnog nadmetanja (licitacije), odnosno kupoprodaje, će predstavljati Ugovor o kupoprodaji koji će potpisati dvije strane: Učesnik koji na javnom nadmetanju (licitaciji) ponudi najvišu cijenu i Prodavac.
	2. Uslovi koji se odnose na učesnike: Fizička lica i pravni subjekti kojima nije dozvoljeno da podnesu prijavu su: pravna lica koja su u sporu sa Preduzećem ili su dužnici Preduzeća u vezi ranije isporuke vlastitih proizvoda te imaju dospele obaveze neizmirene do dana podnošenja prijave za učešće na licitaciji.Takve prijave će biti odbačene.
	3. Obilazak Preduzeća: Učesnik ima pravo da izvrši uvid u predmet prodaje koji se nalazi na lokaciji Preduzeća.. Predmet prodaje se prodaje u viđenom stanju, na dan obavljene kupoprodaje.
	4. Učesnik ima pravo da putem faksa direktno od Preduzeća zatraži raspoložive termine za posjetu radi uvida u stanje robe koja se prodaje.
1. PODNOŠENJE PRIJAVE ZA UČEŠĆE
	1. Opšte odredbe: Učesnik je obavezan da podnese Prijavu za učešće na javnom nadmetanju najkasnije do datuma navedenog u Javnom pozivu za učešće. Prijava se smatra blagovremenom ukoliko je do ovog datuma primljena kod Prodavca (bez obzira na način dostavljanja- lično ili poštom).
	2. Učesnik može podneti samo jednu Prijavu za jedan lot za učešće na javnom nadmetanju. Aktom podnošenja Prijave za učešće učesnik u potpunosti prihvata uslove i proceduru javnog nadmetanja (licitacije), kao i opšte uslove i obaveze navedene u ovom dokumentu i Ugovoru o kupoprodaji. Učesnik prihvata da za vreme i nakon procesa javnog nadmetanja(licitacije) ne dovodi u pitanje proceduru javnog nadmetanja (licitacije).
	3. Prije podnošenja Prijave za učešće, učesnik je obavezan da uplati depozit na račun Preduzeća. Depozit iznosi 5% PROCJENJENE POČETNE VRIJEDNOSTI tog LOT-a, što se precizira u Javnom pozivu. Depozit se uplaćuje na slijedeći račun: 3389002208884980 kod UniCredit Bank d.d. ili na račun broj:1413095320027479 kod BBI Banke.

Sadržina prijave za učešće: Pravo učešća imaju sva fizička i pravna lica imaju koja ispunjavaju slijedeće opšte uslove i posjeduju:

-rješenje o upisu u sudski registar,

-dokaz o ispunjavanju uslova registrovane farme pri Uredu za veterinarstvo (Agencija za akreditovanje) (kod prodaje žive stoke)

 - transakcijski račun kod banke

- porezni i PDV broj.

 - da nisu u sporu sa preduzećem

- da su solventni;

- da mogu avansno platiti vlastite proizvode

- da imaju registrovanu djelatnost u Općini ili da postoji registar poljoprivrednih gazdinstava;

- drugi uslovi propisani aktima Preduzeća.

što dokazuje odgovarajućim dokumentima (originali ili ovjerene kopije) koje prilaže uz Prijavu za učešće:

- Aktuelni izvod iz sudskog registra kojim dokazuje registrovanu poljoprivrednu djelatnost ne stariji od 3 (tri) mjeseca ili dokaz nadležnog općinskog organa o registrovanoj poljoprivrednoj djelatnosti ili da je upisan u registar poljoprivrednih gazdinstava;

-Izjava (na memorandumu firme) potpisana i pečatom učesnika ovjerena, te potom ovjerena od strane nadležnog organa (Općina ili notarski ured) kojom izjavljuje:

1. DA NIJE U SPORU SA KJP “POLJOPRIVREDNO DOBRO BUTMIR” d.o.o. Sarajevo-Ilidža

2.DA JE SOLVENTAN

3.DA JE U MOGUĆNOSTI AVANSNO PLATITI KUPLJENU ROBU

-Uvjerenje o ID i PDV broju

-Dokaz o registrovanosti imanja

-Dokaz o registrovanoj poljoprivrednoj djelatnosti kod općinskog organa ili da je upisan u Registar poljoprivrednih gazdinstava;

-Ugovor o transakcijskom računu sa Bankom ili potvrda o posjedovanju takvog računa

- Dokaz o uplati depozita,

- Popunjen, potpisan i ovjeren Model Ugovora.

 2.4 Prijava mora biti potpisana od strane ovlašćenog predstavnika učesnika. U slučaju da podnosilac Prijave nije zakonski zastupnik društva, uredno izdato ovlašćenje za učešće u postupku javnog nadmetanja i zaključenje ugoviora

2.5 Učesnik treba da navede u Prijavi i broj računa za slučaj vraćanja uplaćenog depozita.

2.6 Učesnik je obavezan da koristi model Prijave za učešće koji je prikazan u Prilogu 1 ovog Dokumenta, a ukoliko isti ne koristi biće diskvalifikovan. Prijava za učešće će biti validna samo ako je učesnik uplatio sumu depozita predviđenu u tačci 2.3 ovog Dokumenta.

2.7 Podnošenje prijave za učešće Prijava se mora podneti putem preporučene pošte, lično ili putem kurira u jednom (1) primjerku najkasnije do datuma preciziranog u Javnom pozivu, na slijedeću adresu:

KJP “Poljoprivredno dobro Butmir” d.o.o. Sarajevo-Ilidža

Komisija za prodaju vlastitih proizvoda Javnim nadmetanjem,-LICITACIJOM.

Bojnička 119

Ilidža

 2.8 Učesnik treba da sačuva dokaz o ličnoj isporuci, isporuci putem pošte ili putem kurira.

 2.9 Prijavu za učešće treba podneti u zapečaćenoj koverti na čijem licu treba naznačiti: Šifra prodaje \_\_\_\_; PRIJAVA ZA UČEŠĆE NA JAVNOM NADMETANJU/LICITACIJI za \_\_\_\_\_\_\_\_\_\_\_\_\_\_\_\_\_\_\_ (opis predmeta prodaje), Poljoprivredno dobro Butmir” d.o.o. Sarajevo-Ilidža; Komisija za Javno nadmetanje/licitaciju, Bojnička 119, Sarajevo-Ilidža

 3.. PROCES JAVNE LICITACIJE

3.1. Preduzeće formira Komisiju za javno nadmetanje/licitaciju, koja se sastoji od 3 (tri) člana, a koja će biti zadužena za sprovođenje procesa javne licitacije.

3.2. Tok javnog otvaranja ponuda:

 1.Registracija: Postupak registracije učesnika na licitaciji obavlja Komisija na prvom dijelu sastanka tokom javnog otvaranja ponuda. Registracija obuhvata:

-provjeru ispunjavanja uslova javnog nadmetanja/licitacije, odnosno validnosti dostavljenih dokumenata licitacije;

-Provjeru identiteta podnosioca prijave ili njegovog punomoćnika, provjeru vjerodostojnosti ovlašćenja punomoćnika, ako ga ima;

-Potpis od strane učesnika ili punomoćnika na listi učesnika.

2. Otvaranje ponuda na javnom otvaranju

- lice za rukovođenje licitacijom (predsjednik Komisije) otvara proces javnog otvaranja ponuda prispjelih po osnovu licitacije, oglašava početnu cijenu i objašnjava dalji postupak sprovođenja javne licitacije, poziva učesnike da traže razjašnjenja ako ima nejasnoća vezanih za bilo koji deo procesa javne licitacije.

- Predsjednik komisije otvara ponude za licitaciju po redoslijedu njihovog zaprimanja i glasno čita ponuđene cijene koje se konstatuju zapisnički;

3.3 O početku, toku i završetku otvaranja ponuda po osnovu licitacije sastavlja se Zapisnik o javnoj licitaciji koji sadrži: 1) spisak registrovanih učesnika koji ispunjavaju uslove javne licitacije; 2) spisak učesnika čije su prijave odbačene radi neispunjavanja uslova javne licitacije 3) ponuđene cijene prema rang listi; 3) konačnu prodajnu cenu postignutu u nadmetanju i podatke o kupcu 4) prezime i ime predsjednika, ostalih članova Komisije i zapisničara; 5) datum i vreme početka i završetka javnog otvaranja ponuda 6) prigovore podnosioca prijave; 7) ostale podatke od značaja za rad Komisije. 8) Zapisnik potpisuju: Predsjednik komisije, članovi komisije, Zapisničar, prisutni učesnici na javnom otvaranju ponuda.

 3.4. Zaključenje ugovora: Poslije proglašenja kupca i potpisivanja zapisnika vrši se i zaključivanje Ugovora o kupoprodaji (ugovor o prodaji određenog broja grla ili stajskog đubriva ili ugovor na duži vremenski period sa sukcesivnim isporukama, najčešće za čitavu godinu)

Zaključivanje ugovora može se izvršiti i ukoliko se prijavi samo jedan učesnik i dostavio prihvatljivu ponudu.

3.5 Prije preuzimanja robe, kupac uplaćuje avans u roku preciziranim javnim pozivom za licitaciju a potom ostatak cijene u roku preciziranom Ugovorom o kupoprodaji zaključenim sa Društvom. U cijenu robe se uračunava i uplaćeni depozit.

3.6 Kupac koji ne potpiše zapisnik, ili ne potpiše Ugovor o kupoprodaji, ili ne izvrši avansno plaćanje u predviđenom roku, gubi svojstvo kupca i pravo da učestvuje u budućim licitacijama, kao i pravo na vraćanje depozita. Ako kupac ne potpiše zapisnik ili ne potpiše ugovor o kupoprodaji odmah po okončanju javnog otvaranja ponuda ili ne izvrši plaćanje avansa u roku , a bilo je drugih istaknutih ponuda, Ugovor o kupoprodaji se raskida ukoliko je već zaključen ili ukoliko sam kupac iz nekog drugog razloga odustane od kupnje, Ugovor se nudi učesniku koji je istakao drugu najvišu ponudu po cijeni koju je taj učesnik ponudio na licitaciji. Ukoliko ni taj učesnik ne potpiše zapisnik, ili ne potpiše Ugovor o kupoprodaji u roku od 3 (tri) dana po pozivu za potpisivanje istog, ili ne izvrši avansno plaćanje u roku on gubi svojstvo kupca i pravo da učestvuje u budućim licitacijama, kao i pravo na vraćanje depozita, te se takva licitacija proglašava neuspjelom.

 3.8 Učesnicima koji nisu stekli pravo kupca, vraća se depozit u roku od 7 (sedam) dana od dana održavanja javne licitacije.

3.9 Društvo može odlučiti da otkaže licitaciju. Učesnici nemaju pravo na bilo kakav povraćaj troškova koje su imali tokom pripreme i učestvovanjau procesu javne licitacije. Učesnici se, u slučaju poništavanja ili promjene procedure javne licitacije, odriču prava na obeštećenje,kao i prava da zahtevaju povraćaj troškova koje su imali tokom priprema i učešća u procesu javne licitacije.

3.10. Po okončanju licitacije, Preduzeće je u obavezi svim učesnicima licitacije dostaviti pisano obavještenje o rezultatima sprovedene licitacije, na koje ponuđači nemaju pravo prigovora.

 4.KONTAKTI I ZAHTJEV ZA DODATNIM INFORMACIJAMA

* 1. Sve zahtjeve za dodatne informacije uputiti na slijedeću adresu:

 KJP “Poljoprivredno dobro Butmir” d.o.o. Sarajevo-Ilidža

Komisija za prodaju vlastitih proizvoda Javnim nadmetanjem,

Bojnička 119

Ilidža

 fax 033/621-160

e-mail: kabinetdirektora@pdbutmir.com

Kontakt osobe: Nermina Krdžević-Sarač

5.PRILOZI UPUTSTVU:

-Prilog 1 : Prijava za učešće

-Prilog 2 : Model Ugovora o kupoprodaji

Ilidža, decembar 2024.

 **DIREKTOR**

 **Snježana Ljubunčić dipl.ing.polj.**

**PRILOG 1**

**OBRAZAC PRIJAVE ZA UČEŠĆE**

**Šifra ponude:\_\_\_\_\_\_\_\_\_\_\_\_**

Ponuda za: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv LOT-a)

Naziv pravnog/fizičkog lica: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tačna adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj telefona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj LK za fizička lica :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ID broj (za pravna lica): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ponuđena jedinična cijena po kg žive vage za LOT :\_\_\_\_\_\_ iznosi bez PDV-a:\_\_\_\_\_\_\_\_\_\_\_\_\_\_\_\_

 (slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ KM), a akupno sa PDV-om: \_\_\_\_\_\_\_\_\_\_\_\_\_\_\_\_\_\_\_\_\_ (slovima:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

Potpis I pečat: \_\_\_\_\_\_\_\_\_\_\_\_\_\_\_\_\_\_

**PRILOG 2**

**BOSNA I HERCEGOVINA**

**FEDERACIJA BOSNE I HERCEGOVINE**

**Kanton Sarajevo-Općina Ilidža**

**KJP “Poljoprivredno dobro Butmir“ d.o.o. Sarajevo-Ilidža**

Na osnovu člana 3.4. Uputstva učesnicima licitacije /javnog nadmetanja za kupoprodaju vlastitih proizvoda **KJP “Poljoprivredno dobro Butmir“ d.o.o. Sarajevo-Ilidža** broj: 01-4-91/2024 od 06.12.2024.godine, dana \_\_\_.\_\_\_\_\_.2025.godine zaključuje se

**UGOVOR O SUKCESIVNOJ KUPOPRODAJI ROBA u 2025.godini**

**Za LOT \_\_\_\_\_\_\_\_ po Javnom oglasu /licitaciji br: 01-4-90/2024 od 06.12.2024.godine**

između

1. KJP “Poljoprivredno dobro Butmir” d.o.o. Sarajevo-Ilidža sa sjedištem u ul.Bojnička br.119. kao prodavca, kojeg zastupa direktor Snježana Ljjubunčić,dipl.ing.polj. (u daljem tekstu: Prodavac)

i

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(naziv pravnog lica/fizičkog lica), ID broj: \_\_\_\_\_\_\_\_\_\_\_\_\_\_\_\_\_\_\_\_\_\_ sa sjedištem u ul. \_\_\_\_\_\_\_\_\_\_\_\_\_\_\_\_\_\_\_\_\_\_, kao kupca, kojeg zastupa \_\_\_\_\_\_\_\_\_\_\_\_\_\_\_\_ (u daljem tekstu: Kupac).

Prodavac i Kupac su se sporazumjeli o slijedećem:

**Član 1.**

Prodavac prodaje, a Kupac kupuje živu stoku u vlasništvu Prodavca prema sukcesivnim isporukama tokom 2025.godine, po okončanom postupku licitacije za **LOT \_\_\_\_\_\_\_:**, prema Javnom pozivu za licitaciju/javno nadmetanje br: 01-4-90/2024 od 06.12.2024.godine kako slijedi:

Lot \_\_\_\_\_\_\_\_:, okvirno \_\_\_\_\_\_\_\_\_\_\_ komada.

**NAPOMENA: Količine grla mogu odstupati od okvirnih količina.**

U slučaju prekoračenja količina preciziranih licitacijom tokom trajanja ugovornog odnosa, Kupac nema obavezu iste preuzeti, a Prodavac zadržava pravo slobodne prodaje iste.

**Član 2.**

Kupoprodajna cijena za robu iz člana 1.ovog Ugovora je ponuđena jedinična cijena po sprovedenom postupku licitacije (**\_\_\_\_\_\_\_\_ KM/kg + PDV**) i utvrđene kilaže žive stoke iz člana 1. Ugovora, koja se utvrđuje zapisnički na licu mjesta na dan isporuke.

**Član 3.**

Kupac kupuje robu iz člana 1. ovog ugovora prema sukcesivnim isporukama po prispjeću grla za prodaju u skladu sa godišnjim Planom prodaje Prodavca za 2025.godinu, te se obvezuje se da će fakturisani iznos roba za plaćanje platiti avansno prije preuzimanja robe, na račun broj 3389002208884980 kod UniCredit Banke ili na račun broj: 1413095320027479 kod BBI Bank.

**Član 4.**

Prodavac je u obavezi da Kupca telefonskim putem ili ukoliko Kupac na tome insistira i pisanim putem putem faxa obavijesti o prispjeću grla za isporuku, a Kupac je u obavezi istu preuzeti u roku ne dužem od 3 (tri) dana od dana obavještavanja.

Transport robe osigurava Kupac.

**Član 5.**

Prodavac zadržava pravo raskida Ugovora i pravo da ponudi zaključivanje ugovora učesniku koji je istakao drugu najvišu ponudu na licitaciji po cijeni koju je taj učesnik ponudio na licitaciji u slučajevima:

**-**Ukoliko Kupac ne izmiri svoje obaveze avansnog plaćanja ili ne izmiri preostali dugovani iznos po ispostavljenoj fakturi u roku ostavljenom za plaćanje iz stava (1) člana 3.Ugovora ni po isteku 7 (sedam) dana od dana dostavljanja pisane opomene pred raskid ugovora;

-Ukoliko Kupac ne izvrši preuzimanje robe u roku preciziranom članom 4. stav (1) Ugovora ni po isteku 7 (sedam) dana od dana dostavljanja pisane opomene pred raskid ugovora;

-Ukoliko Kupac ne izvrši preuzimanja grla pred prinudno klanje (PK) u roku od 5 (pet) sati od obavještavanja odnosno dostavljanja pisanog poziva za isporuku (poziv se dostavljen putem faxa)

-Kupac odustane od kupnje.

**Član 6.**

Za sve što ovim ugovorom nije predviđeno primjenit će se odgovarajuće odredbe iz Zakona o obligacinim odnosima.

**Član 7.**

Eventualna sporna pitanja iz ovog ugovora Prodavac i Kupac se obvezuju da sporazumno riješe, a u slučaju da se sporazum ne postigne nadležan je Općinski sud u Sarajevu.

**Član 8.**

Ovaj ugovor se zaključuje na period **od 08.01.2025.godine do 08.01.2026.godine**, a može se raskinuti i prije ovog roka iz razloga preciziranim članom 5.Ugovora ili jednostranim raskidom od strane Kupca.

Ovaj ugovor je sastavljen u 4 (četiri) primjeraka, od kojih svaka strana zadržava po 2 (dva) primjerka.

 ZA KUPCA: ZA PRODAVCA:

 DIREKTOR DIREKTOR

\_\_\_\_\_\_\_\_\_\_\_\_\_\_\_\_\_ Snježana Ljubunčić, dipl.ing.polj.

Broj:\_\_\_\_\_\_\_\_\_

Datum: \_\_\_\_\_\_\_\_\_\_